Vremea în decembrie: mai frig decât normalul perioadei, în prima săptămână. Prognoza meteo pentru toată luna
Luna decembrie debutează cu temperaturi ceva mai mici decât cele specifice acestei perioade, în cea mai mare parte a țării, potrivit prognozei meteo pe patru săptămâni publicate vineri de Administrația Națională de Meteorologie (ANM). După o primă săptămână mai rece, temperaturile se vor încadra în valorile considerate normale pentru luna decembrie. În ce privește precipitațiile, ANM anunță că acestea se vor încadra în general în regimul normal pentru prima lună de iarnă.